16. Danmarkskort over omgørelsesprocenter 2024 
Tidl. politisk behandling
Forventet sagsgang
BS-U, SS-U, ØK, BY
Lovgrundlag
Retssikkerhedsloven
SAGENS INDHOLD
Byrådet skal i denne sag tage stilling til Social- og Boligministeriets Danmarkskort over 
Ankestyrelsens omgørelsesprocenter på socialområdet for 2024, herunder de initiativer, 
der iværksættes i [adresse] i forlængelse heraf. Derudover skal Byrådet tage 
stilling til, om der er behov for at udarbejde en handlingsplan til at styrke den juridiske 
kvalitet i kommunens sagsbehandling.  
Social- og Boligministeriet offentliggør årligt et Danmarkskort over omgørelsesprocenter 
på hele socialområdet, både for børnehandicapområdet og voksenhandicapområdet. 
Danmarkskortet omhandler alene afgørelser efter serviceloven i 2024. Afgørelser efter 
fx dagtilbudsloven og almenboligloven samt alle afgørelser på arbejdsmarkedsområdet 
fremgår derfor ikke af de tre kort. Danmarkskortet er dermed en grafisk fremstilling af 
dele af Ankestyrelsens statistik, hvor kommunerne kan sammenlignes på tværs. Den 
samlede statistik over ankeafgørelser i 2024 fra Ankestyrelsen blev behandlet på byrå-
dsmødet 24. juni 2025. Vedlagt er en grafisk model, som illustrerer hvilke områder, der 
er omfattet af Danmarkskortet.
Formålet med Danmarkskortet er at øge den lokalpolitiske opmærksomhed på vigtighe-
den af, at kommunerne overholder lovgivningen og medvirker til, at kommunerne drøfter 
og tager initiativer til at forbedre kvaliteten af sagsbehandlingen. 
Siden 2018 har det været et lovkrav, at Byrådet en gang om året skal behandle Dan-
markskortet. 
Danmarkskortet for socialområdet (Børn og voksne) omfatter følgende:

Alle bestemmelser i serviceloven, hvor der er kommunal klageadgang.
Danmarkskortet for børnehandicapområdet omfatter følgende bestemmelser:

Oskar Eriksen og hjemmetræning m.m.

Merudgiftsydelse

Tabt arbejdsfortjeneste

Personlig hjælp og ledsagelse.
Danmarkskortet for voksenhandicapområdet omfatter følgende bestemmelser:

Kontante tilskud

Borgerstyret personlig assistance

Ledsagerordning

Merudgifter.
[adresse]: 2025-03840
Dok-ID: [telefonnummer]
Sagsbehandler: ABHE
Danmarkskortet på det samlede socialområde omfatter alle bestemmelser i service-
loven hvor der er kommunal klageadgang, mens danmarkskortene på hhv. børnehan-
dicap- og voksenhandicapområdet omfatter udvalgte bestemmelser på de to specifikke 
områder. For det samlede socialområde er der i 2024 truffet afgørelse i 26 sager. På de 
områder, som er omfattet af Danmarkskortet på børnehandicapområdet er der truffet 
syv afgørelser, mens der på områderne, som er omfattet af Danmarkskortet på voksen-
handicapområdet er truffet to afgørelser. 
Kortene er offentliggjort som interaktive kort på [adresse] og Boligministeriets hjemmeside 
og kan ses via ovenstående links.
VURDERING
Ankestyrelsen har i 2024 truffet afgørelse i 26 klagesager inden for hele socialområdet 
i [adresse], som dækker alle bestemmelser i serviceloven, hvor der er klage-
adgang til Ankestyrelsen. Forvaltningen konstaterer, at der er sket et fald i antal afgjorte 
sager i Ankestyrelsen fra 80 sager i 2022 til 26 sager i 2024.
Dette ses som et udtryk for, at de seneste års indsatser for at sikre en fortsat øget 
kvalitet i sagsbehandlingen på området har virket. 
I de behandlede sager kan Ankestyrelsen enten vælge at stadfæste (være enig i) eller 
ændre/ophæve kommunens afgørelse. Ankestyrelsen kan også hjemvise den pågæl-
dende sag til fornyet behandling, hvis der eksempelvis ønskes yderligere dokumenta-
tion i sagen. Ankestyrelsens begreber i forhold til klagesager er udspecificeret i vedlag-
te notat.
Danmarkskortet for det samlede socialområde
Tabellen nedenfor viser en oversigt over alle afgørelser de sidste tre år på socialområ-
det i [adresse], som er omfattet af Danmarkskortet.
2022
2023
2024
Antal afgjorte sager i Ankestyrelsen i alt
80
63
26
1)
Stadfæstelse
63%
60%
54%
2)
Ophævelse/ændring
6%
10%
4%
3)
Hjemvisning
31%
30%
42%
Omgørelsesprocent (2+3)
38%
40%
46%
Tabellen viser, at Ankestyrelsen i 2024 valgte at stadfæste 54% af de påklagede sager 
fra børne- og familieområdet og socialområdet i [adresse], hvilket er udtryk 
for, at Ankestyrelsen har været enig i størstedelen af afgørelserne.
Omgørelsesprocenten i [adresse] i 2024 var således 46, hvilket er lidt højere 
end den landsgennemsnitlige omgørelsesprocent på 44,9 i 2024.
Det bemærkes, at det kun er en lille del af de afgørelser, som kommunen træffer, der 
bliver påklaget til Ankestyrelsen. Omgørelsesprocenten er dermed ikke et generelt ud-
tryk for kvaliteten af kommunens sagsbehandling.
Danmarkskortet for børnehandicapområdet 
Ankestyrelsen har i 2024 behandlet syv klagesager inden for de udvalgte bestemmel-
ser, som er omfattet af Danmarkskortet for børnehandicapområdet.
Ankestyrelsen stadfæstede 71% af afgørelserne på børnehandicapområdet. Til sam-
menligning er den landsgennemsnitlige stadfæstelsesprocent på 51,1. Ud af de syv sa-
ger er to sager omgjort, hvilket giver en omgørelsesprocent på 29. På landsplan er om-
gørelsesprocenten på 48,9 på børnehandicapområdet.
 
I 2024 hjemviste Ankestyrelsen 29% af klagesagerne og ændrede/ophævede nul af kla-
gesagerne på børnehandicapområdet. Til sammenligning hjemviste Ankestyrelsen på 
landsplan i 2024 41,3% af klagesagerne og ændrede/ophævede 7,6% af klagesagerne.
Børn og Kultur vurderer, at Ankestyrelsen stiller store krav til oplysningsgrundlaget i 
sagerne.
Ankestyrelsen har hjemvist to af klagesagerne i 2024 svarende til 29%. Begge sager 
drejer sig om sager om merudgiftsydelse. Hjemvisningerne i de to sager er begrundet 
i, at Ankestyrelsen ikke har fundet, at sagerne er blevet oplyst og undersøgt i tilstræk-
kelig grad. Der ses dog ingen generelle tendenser i hjemvisningerne. Den overordnede 
vurdering synes derfor fortsat at være, at sagsbehandlingen i Børn og Kultur er kvalifi-
ceret og kompetent.
Børn og Kultur arbejder løbende med at kvalificere sagsbehandlingen og har særlig 
fokus på at afklare mere præcist, hvilke krav Ankestyrelsen stiller til oplysning af sager-
ne, samt hvilken form for dokumentation Ankestyrelsen kræver på de enkelte sagsom-
råder. Dette med henblik på, at sagerne ikke hjemvises pga. manglende oplysning og 
dokumentation.
Danmarkskortet for voksenhandicapområdet
Ankestyrelsen har i 2024 behandlet to klagesager inden for de bestemmelser, som er 
omfattet af Danmarkskortet for voksenhandicapområdet. 
Ankestyrelsen stadfæstede begge afgørelser på voksenhandicapområdet svarende til 
100%. Til sammenligning er den landsgennemsnitlige stadfæstelsesprocent 59,6%. An-
kestyrelsen har dermed omgjort nul sager på voksenhandicapområdet, svarende til en 
omgørelsesprocent på nul. 
Ankestyrelsen 
ændrede/ophævede 
dermed 
heller 
ingen 
klagesager 
på 
voksenhandicap-området i 2024. Til sammenligning hjemviste Ankestyrelsen på 
landsplan 35,9% af klagesagerne og ændrede/ophævede 4,5% af klagesagerne i 2024. 
Social og Sundhed arbejder løbende med at opkvalificere sagsbehandlingen og imøde-
komme de krav, som Ankestyrelsen stiller til oplysning af sagerne på de enkelte sags-
områder. 
Handlingsplaner 
Idet de allerede iværksatte initiativer ses at skabe en positiv effekt i forhold til at styrke 
den juridiske kvalitet i sagsbehandlingen, vurderer forvaltningerne, at der ikke er behov 
for at udarbejde og igangsætte yderligere handlingsplaner på baggrund af opgørelserne 
for Favrskov Kommune.
ØKONOMI
Der er umiddelbart ingen økonomiske konsekvenser for Favrskov Kommune.
INDDRAGELSE
Ældrerådet og Handicaprådet er blevet hørt i forbindelse med behandlingen af Anke-
styrelsens statistik over ankeafgørelser 2024, som er det statistiske materiale, der ligger 
til grund for Danmarkskortet, og som Byrådet behandlede 24. juni 2025. Efter aftale med 
rådenes formænd, foretages der ikke en særskilt høring i denne sag. 
INDSTILLING
Direktørerne for Børn og Kultur og Social og Sundhed indstiller til Byrådet:
1.
At Social-og Boligministeriets Danmarkskort over omgørelsesprocenter på områ-
det for Børn og Kultur for 2024 tages til efterretning, og at de tidligere iværksatte 
initiativer fortsættes.
2.
At Social- og Boligministeriets Danmarkskort over omgørelsesprocenter på områ-
det for Social og Sundhed for 2024 tages til efterretning, og at de tidligere iværk-
satte initiativer fortsættes.
3.
At der ikke skal udarbejdes en handlingsplan på baggrund af opgørelserne for 
Favrskov Kommune.
BESLUTNING
Social- og Sundhedsudvalget, 5. august 2025:
Fraværende: Ingen
Indstilles godkendt.
Børne- og Skoleudvalget, 5. august 2025:
Fraværende: Ingen
Ad 1 og Ad 3. Indstilles godkendt.
Økonomiudvalget, 19. august 2025:
Fraværende: Sandra Bech
Indstilles godkendt.
Byrådet, 26. august 2025:
Fraværende: Ella Larsen, Pernille Klausen
Godkendt.
Bilag
1. Figur vedrørende Ankestyrelsens statistik (D-[telefonnummer])
2. Ankestyrelsens begreber i forhold til klagesager (D-[telefonnummer]) 
